సాన్‌మారినో
శాన్ మారినో, అధికారికంగా రిపబ్లిక్ ఆఫ్ శాన్ మారినో అనీ లేక తరచుగా మోస్ట్ సెరెన్ రిపబ్లిక్ ఆఫ్ శాన్ మారినో అని పిలిచే ఈ దేశం చుట్టూ ఇటలీ విస్తరించిన అతిచిన్న రాజ్యం. ఇది అపెనైనె పర్వతాల ఈశాన్య భాగంలో ఇటాలియన్ ద్వీపకల్పంలో ఉంది. దీని విస్తీర్ణం కేవలం 61చ.కి.మీ (24 చ.మై.), జన సంఖ్య 33,562. దీని రాజధాని శాన్ మారినో నగరం, అతిపెద్ద నగరం సెర్రావల్లె. శాన్ మారినో ఐరోపా కౌన్సిల్‌లోని సభ్యదేశాలన్నింటిలో అత్యల్ప జనసంఖ్య కలిగి ఉంది.
సాన్‌మారినో
నేడు, శాన్ మారినోలో రైల్వే లేదు కాని రెండో ప్రపంచ యుద్ధానికి ముందు కొంతకాలం రిమినీలో ఇటాలియన్ రైలు నెట్వర్కుతో దేశంను కలిపే ఫెర్రోవియా రిమిని-సాన్ మారినో అనే ఒకేఒక గేజ్ లైన్ ఉండేది. పర్వత ప్రాంత స్థావరంలో ఉన్న రాజధాని నగరం శాన్ మారినో నగరంలో టెర్మినస్ స్టేషన్ నిర్మించడంలో సమస్యలు తలెత్తిన కారణంగా వాల్డ్రాగోన్ గ్రామం నిర్మించడానికి ప్రణాళిక రూపుదిద్దబడింది. కానీ ఈ మార్గాన్ని రాజధాని వర్గం వరకు విస్తరించబడింది. ఇందులో అనేక సొరంగాలు భాగంగా ఉన్నాయి. ఈ రైలు మార్గం 1932 జూన్ 12 న ప్రారంభించబడింది. ఈ సమయంలో ఇది అధునాతన వ్యవస్థగా భావించబడింది. ఓవర్హెడ్ తీగలతో పనిచేసే విద్యుత్ రైల్వే మార్గంగా మార్చబడుతూ ఈ రైలు మార్గం చాలా బాగా నిర్మించబడింది. ఈ మార్గంలో ప్రయాణికులు అధికంగా ప్రయాణించే వారు. కానీ ఈ మార్గం రెండో ప్రపంచ యుద్ధం సమయంలో పూర్తిగా నాశనం చేయబడింది. ప్రస్తుతం వంతెనలు, సొరంగాలు, స్టేషన్లు వంటి అనేక సౌకర్యాలు కనిపిస్తున్నాయి. వాటిలో కొన్ని పార్కులు, ఫుట్ పాతులు, ట్రాఫిక్ మార్గాలుగా మార్చబడ్డాయి.